Al PSC, li torna a agafar vertigen amb el referèndum - VilaWeb\nDijous 23.01.2014 11:42\nAl PSC, li torna a agafar vertigen amb el referèndum\nVotarà en contra d'una moció del PP contra la consulta si no se substitueix el text original per una crida al diàleg\nEl Parlament debat aquesta tarda una moció del PP en contra del referèndum d'autodeterminació i el seu finançament. Enmig de la crisi interna per la posició del PSC i els seus crítics amb la consulta, els socialistes han avançat que si el PP no acceptava de substituir la moció per un text alternatiu que apel·la al diàleg i la necessitat de negociació, hi votarà en contra. Aquest probable no a la moció contra el referèndum arribarà una setmana després de la votació del PSC en contra de demanar el traspàs de competències per fer la consulta.\nLa votació de la petició de la consulta al congrés espanyol a través de l'article 150.2 de la constitució va acabar la setmana passada amb el grup socialista trencat i amb tres diputats arraconats per no haver votat en contra de la petició, tal i com havia determinat la direcció del partit. El ple del Parlament té previst de debatre i votar una moció del PP contra el referèndum, que podria comptar amb el suport de Ciutadans. El risc de tornar a discrepar dins el grup del PSC era alt, i per això els socialistes han optat ara per resoldre la situació plantejant un tot o res al PP per obtenir el seu suport.\nAixí, fonts del PSC ja han avisat que si els populars no accepten l'esmena que han presentat i que proposa una substitució total de la moció per un text alternatiu redactat pels socialistes, tots els diputats votaran en contra de la iniciativa del PP. D'aquesta manera, els socialistes evitarien de nou aparèixer votant de la mà de PP i Ciutadans i, a més, tallaria el risc que els tres diputats pro-referèndum tornessin a trencar la disciplina de vot.\nDonades les condicions que posa el PSC, les probabilitats que el PP accepti el seu text alternatiu són més que baixes. I és que la moció popular apel·la a la constitució espanyola, la il·legalitat d'una consulta convocada sota aquests termes a Catalunya, i la inexistència del dret d'autodeterminació dins el marc constitucional. El redactat del PSC, en canvi, fa una interpretació pròpia de la situació actual, crida a la negociació constant entre els governs espanyol i català, reclama diàleg reiteradament entre la Generalitat i l'estat per resoldre el conflicte, i recorda que es va aprovar una moció en aquest sentit que 's'ha incomplert'.\nAquesta votació serà la primera després de la polèmica de la setmana passada i la primera prova que el PSC passarà en el marc del debat nacional i amb el grup parlamentari dividit.\nBalmón ataca Marina Geli (23.01.2014)\nAvancem denuncia l'assetjament del PSC als crítics (23.01.2014)\nNavarro arracona Elena, Geli i Ventura a l'última fila i al costat de Ciutadans (22.01.2014)\nQuin és el pla dels crítics del PSC? (22.01.2014)\nAllau d'adhesions a la crida socialista pel referèndum (18.01.2014)


Eina: Capíto VI - El ple i el buit\n- El ple i el buit\nEls que anticipen, es preparen, arriben primer al camp de batalla i esperen a l'adversari estan en posició descansada; els que arriben últims al camp de batalla, improvisen i entaulen la lluita queden esgotats. Els bons guerrers fan que els adversaris vinguin a ells, i de cap manera es deixen atreure fora de la seva fortalesa. Si fas que els adversaris vinguin a tu per combatre, la seva força estarà sempre buida. Si no surts a combatre, la teva força estarà sempre plena. Aquest és l'art de buidar els altres i d'omplir-te a tu mateix.\nEl que impulsa els adversaris a venir cap a tu per decisió pròpia és la perspectiva de guanyar. El que desanima els adversaris de venir cap a tu és la probabilitat de patir danys. Quan els adversaris estan en posició favorable, has de cansar-los. Quan estan ben alimentats, tallar-los els subministraments. Quan estan descansant, fer que es posin en moviment. Ataca inesperadament, fent que els adversaris s'esgotin corrent per salvar les seves vides. Interromp les seves provisions, arrasa els seus camps i talla les seves vies d'aprovisionament. Apareix en llocs crítics i ataca on menys s'ho esperin, fent que hagin d'acudir al rescat.\nApareix on no puguin anar, dirigeix-te cap on menys s'ho esperin. Per desplaçar-te centenars de quilòmetres sense cansament, travessa terres despoblades. Atacar un espai obert no significa només un espai en què l'enemic no té defensa. Mentre la seva defensa no sigui estricta - el lloc no estigui ben guardat -, els enemics s'escamparan davant teu, com si estiguessis travessant un territori despoblat. Per prendre infal•liblement el que ataques, ataca on no hi hagi defensa. Per mantenir una defensa infal•liblement segura, defensa allà on no hi hagi atac. Així, en el cas d’aquells que són experts en l'atac, els seus enemics no saben per on atacar.\nQuan es compleixen les instruccions, les persones són sincerament lleials i compromeses, els plans i preparatius per a la defensa són implantats amb fermesa i tot és tan subtil i reservat que no es revelen de cap manera les estratègies, llavors els adversaris se senten insegurs i la seva intel•ligència no els serveix per a res. Sigues extremadament subtil i discret, fins al punt de no tenir forma. Sigues completament misteriós i confidencial, fins al punt de ser silenciós. D'aquesta manera podràs dirigir el destí dels teus adversaris.\nPer avançar sense trobar resistència, carrega pels seus punts febles. Per retirar-te de manera esquiva, sigues més ràpid que ells. Les situacions militars es basen en la velocitat: arriba com el vent, mou-te com el llampec, i els adversaris no et podran vèncer. Per tant, quan vulguis entrar en batalla, fins i tot si l'adversari està atrinxerat en una posició defensiva, no podrà evitar lluitar si ataques al lloc on ha d'acudir irremeiablement al rescat. Quan no vulguis entrar en batalla, fins i tot si traces una línia en el terreny que vols conservar, l'adversari no pot combatre amb tu perquè li dónes una pista falsa.\nAixò significa que quan els adversaris arriben per atacar-te, no lluites amb ells, sinó que estableixes un canvi estratègic per confondre'ls i omplir-los d'incertesa. Per tant, quan indueixes a d’altres a efectuar una formació mentre tu mateix restes sense forma, estàs concentrat, mentre que el teu adversari està dividit. Fes que els adversaris vegin com a extraordinari el que per a tu és ordinari; fes que vegin com a ordinari el que és extraordinari per a tu. Això és induir l'enemic a efectuar una formació.\nUna vegada vista la formació de l'adversari, concentra les teves tropes contra ell. Com que la teva formació no està a la vista, l'adversari segurament dividirà les seves forces. Quan estàs concentrat formant una sola força, mentre que l'enemic està dividit en deu, estàs atacant una concentració d'un contra deu, així que les teves forces superen les seves. Si pots atacar uns pocs soldats amb molts d’altres, delmaràs el nombre dels teus adversaris.\nQuan estàs fortament atrinxerat, t'has fet fort darrere unes bones barricades i no deixes filtrar cap mena d'informació sobre les teves forces, surt a fora sense formació precisa, ataca i conquista de manera incontenible. No ha de conèixer on penses lliurar la batalla perquè, quan no ho sap, l'enemic destaca molts llocs de vigilància, i en el moment en què hi ha nombrosos llocs només has de combatre contra petites unitats. Així doncs, quan la seva avantguarda està preparada, la seva rereguarda és defectuosa, i quan la seva rereguarda està preparada, la seva avantguarda presenta punts febles.\nLes preparacions de la seva ala dreta significaran carència en la seva ala esquerra. Les preparacions per tot arreu significaran ser vulnerable per tot arreu. Això significa que quan les tropes estan de guàrdia en molts llocs, per força estan escampades en petites unitats. Quan algú disposa de pocs soldats està a la defensiva contra l'adversari; el que disposa de molts fa que l'enemic hagi de defensar-se.\nCom més defenses indueixes a adoptar al teu enemic, més debilitat quedarà. Així, si coneixes el lloc i la data de la batalla, pots acudir-hi encara que estiguis a mil quilòmetres de distància. Si no coneixes el lloc i la data de la batalla, llavors el teu flanc esquerre no pot salvar el dret, la teva avantguarda no pot salvar la teva rereguarda i la teva rereguarda no pot salvar la teva avantguarda, ni tan sols en un territori d'unes poques dotzenes de quilòmetres.\nSi tens moltes més tropes que els altres, com pot ajudar-te aquest factor per obtenir la victòria? Si no coneixes el lloc i la data de la batalla, encara que les teves tropes siguin més nombroses que les d'ells, com pots saber si guanyaràs o perdràs?\nPer això es diu que la victòria pot ser creada. Si fas que els adversaris no sàpiguen el lloc i la data de la batalla, sempre pots vèncer. Fins i tot si els enemics són nombrosos, pot passar que no entrin en combat. Per tant, fes la teva valoració sobre ells per descobrir els seus plans i determinar quina estratègia pot tenir èxit i quina no. Incíta’ls a l'acció per descobrir quin és l'esquema general dels seus moviments i descansa. Fes alguna cosa per o en contra d'ells per atreure la seva atenció, de manera que puguis descobrir els seus hàbits de comportament d'atac i de defensa. Indueix-los a adoptar formacions específiques, per conèixer els seus punts flacs.\nAixò significa utilitzar molts mètodes per confondre i pertorbar l'enemic amb l'objectiu d'observar les seves formes de resposta cap a tu; després d'haver-les observat, actua en conseqüència, ja que podràs saber quina mena de situacions signifiquen vida i quines signifiquen mort. Tempteja’ls per descobrir els seus punts forts i els seus punts febles. El punt final de la formació d'un exèrcit és arribar a la no forma. Quan no tens forma, els informadors no poden descobrir res, ja que una cosa informe no pot crear una estratègia. Si no tens forma perceptible, no deixes empremtes que puguin ser seguides, els informadors no troben cap esquerda per on mirar i els que estan a càrrec de la planificació no poden establir cap pla realitzable.\nLa victòria sobre multituds mitjançant formacions precises ha de ser desconeguda per les multituds. Tothom coneix la forma per mitjà de la qual va resultar vencedor, però ningú coneix la forma mitjançant la qual va assegurar la victòria. En conseqüència, la victòria en la guerra no és repetitiva, sinó que adapta la seva forma contínuament. Determinar els canvis apropiats significa no repetir les estratègies prèvies per obtenir la victòria. Per aconseguir-la, puc adaptar-me des del principi a qualsevol formació que els adversaris puguin adoptar.\nLes formacions són com l'aigua: la naturalesa de l'aigua és evitar el dalt i anar avall; la naturalesa dels exèrcits és evitar allò que és ple i atacar el buit. El flux de l'aigua està determinat per la terra; la victòria ve determinada per l'adversari. Així doncs, un exèrcit no té formació constant, el mateix que l'aigua no té forma constant: s’anomena geni la capacitat d'obtenir la victòria canviant i adaptant-se segons l'enemic.


inici / notícies / El CBT i el Valls lamenten que el derbi s’hagi de jugar a porta tancada\nPublicat dimarts 10 de Març de 2020 20:12\nEls tècnics del Valls i del CBT atenen els mitjans de comunicació per començar la prèvia del partit entre els dos millors equips masculins del bàsquet del Camp de Tarragona\nDissabte a les 18.00 hores està previst que el Club Bàsquet Valls i que el Club Bàsquet Tarragona es vegin les cares sobre el parquet del Pavelló Joana Ballart de Valls. Serà el millor partit de la jornada 22 del grup C-B de la Lliga EBA però, després del dia d’avui, quedarà clarament deslluït per les mesures que ha pres el govern central per evitar l’avanç del coronavirus. El duel es jugarà a porta tancada després que la Federación Española de Baloncesto hagi informat que tots els partits de les lligues que gestiona s'han de jugar sense públic i cap de les dues aficions podrà demostrar perquè el duel entre els vallencs i els tarragonins és el millor dins i fora de la pista d’aquest cap de setmana.\nResignació davant el coronavirus\nÒbviament, els dos entrenadors d’ambdós equips han lamentat aquesta circumstància però l’accepten amb resignació: «Estem desitjant jugar partits amb aquest ambient, no és gens habitual trobar-ho fora del Serrallo; si es confirma que és aporta tancada serà una petita decepció, pel Valls encara més perquè juguen a casa», ha explicat el cebetista Berni Álvarez aquesta tarda al Joana Ballart. Oriol Pozo, tècnic dels de l’Alt Camp, no ha canviat gaire el discurs: «És una decepció no poder jugar davant el nostre públic després de setmanes on teníem més ambient a la pista; és una decisió que no depèn de nosaltres, ens prendrem el partit amb la màxima il·lusió possible per guanyar per la nostra gent».\nMés enllà de la tristesa d’ambdós tècnics, Pozo i Álvarez han aprofitat per llançar-se floretes l’un a l’altre: «No em sorprèn el Valls, tinc la teoria que tenen la millor plantilla de la lliga encara que la classificació digui que nosaltres som el millor equip», ha afirmat Berni Álvarez. Oriol Pozo ha contestat amb un discurs semblant: «Juguem contra el millor equip de la categoria, ho va demostrar la setmana passada; porten tota una temporada amb una regularitat altíssima, al principi nosaltres érem irregulars». I és que ambdós conjunts arriben al matx acumulant set victòries consecutives, les millors ratxes actuals de la categoria.\nDissabte, partidàs sobre la pista però, malauradament, graderies buides per una causa de força major. No queda una altra opció que acceptar-ho.


Els projectes són tots els programes realitzats a la comarca que comporten un voluntariat. Aquests han de tenir un component social i comunitària, alhora que han d’ajudar a créixer social, professional i personalment tant a tots els voluntaris que hi participin com a les persones a les quals vagin dirigits aquests projectes.\nLes crides són les demandes de voluntariat que les pròpies entitats fan a la ciutadania. Es tracten de crides concretes destinades a entitats que realitzen projectes de voluntariat. Si ets una entitat de la comarca i necessites que t’ajudem a fer difusió de la teva crida de voluntariat, omple aquest formulari.\nUn cop omplert envieu-lo a voluntariat@ccbergueda.cat i en farem difusió per les nostres xarxes socials i entre les entitats i associacions de la comarca.\n*D’igual forma, en cas que es disposi d’un logotip o d’un cartell de l’activitat, també es pot adjuntar al correu i també en farem publicitat!\nEl voluntariat internacional esdevé una opció molt interessant per a la transformació personal i social basant-se en els principis de justícia i aprenentatge.\nD’aquesta manera, són moltes les opcions que existeixen per a poder realitzar una activitat de voluntariat a nivell internacional.\nPer a més informació consultar els següents enllaços d’interès:


Detingut a Cubelles el conductor d'una furgoneta amb 100 kg de marihuana | Ràdio Cubelles\nDetingut a Cubelles el conductor d'una furgoneta amb 100 kg de marihuana\nSegons els Mossos d'Esquadra, la quantitat intervinguda tindria un valor d'uns 160.000 euros\nEl 19 d’agost passat, a la zona de Santa Maria, els Mossos d'Esquadra van detenir un home de 35 anys i veí de Sant Pere de Ribes, com a presumpte autor d’un delicte contra la salut pública, concretament tràfic de drogues.\nLa investigació havia començat uns dies abans, quan els agents van tenir coneixement d’una possible plantació de marihuana en una finca a la urbanització de Santa Maria del municipi de Cubelles.\nEl 19 d’agost, cap a les sis de la tarda, els agents van observar una furgoneta que sortia del pàrquing d’una de les finques vigilades. Els agents van aturar el vehicle i van identificar el conductor, i únic ocupant, que en tot moment es va mostrar molt nerviós i facilitant respostes contradictòries i evasives. Els agents van escorcollar la part posterior del vehicle i van localitzar bosses, envasades al buit, amb més de 100 quilograms del que semblaven cabdells de marihuana.\nDavant les evidències, els agents van detenir l’home, acusat d'un presumpte delicte de tràfic de drogues i van traslladar el vehicle, de lloguer, a dependències policials.\nPosteriorment, el jutjat va autoritzar l’entrada i registre del domicili i els agents van localitzar material relacionat amb el tràfic de drogues com balances de grans dimensions, màquines de comptar bitllets, una màquina d’embassament i segelladora de bosses, entre d’altres.\nEn relació amb la substància intervinguda, els 100 quilos de cabdells de marihuana, desprès d’assecar-se, estarien preparats per a la seva venda i consum, amb un valor aproximat al mercat negre d’uns 160.000 euros, segons els Mossos d'Esquadra.\nL’arrestat, sense antecedents policials, va passar a disposició judicial i el jutge instructor va decretar la seva llibertat amb càrrecs.


Morera, Mollà i Ponce participen en la protesta de la comunitat educativa d’Otos – Compromís\nMorera, Mollà i Ponce participen en la protesta de la comunitat educativa d’Otos\nEnric Morera, Mireia Mollà i Juan Ponce participaran esta vesprada al tancament de la comunitat educativa d’Otos (la Vall d’Albaida) per a prostestar per les mesures de la Conselleria d’Educació de supressió d’aules i també de mestres en la localitat. El portaveu de Compromís i els diputats participaran en una reunió de l’executiva local de Compromís d’Otos, al Palau Consistorial i a les 21.30 hores seran a la concentració que es farà al col·legi i on els parlamentaris atendran als mitjans de comunicació.\nPer a més informació, adjuntem la nota de premsa que va difondre ahir l’Ajuntament d’Otos:\nEls veïns d’Otos han decidit, tancar-se, a partir del dimarts dia 9 d’abril, i de manera indefinida en les escoles del poble, com a primera mesura d’oposició a la Resolució de la Conselleria d’Educació, Cultura i Esport de 2 d’abril de 2013, per la qual se suprimeix una aula i es lleven dos Mestres d’educació primària en l’aulari d’Otos.\nLa supressió d’una unitat d’educació primària suposarà agrupar en una única aula els alumnes dels sis cursos de primària. Esta situació fa impossible que el professor genere la interacció desitjada entre els alumnes dels diferents nivells, cursos i edats, resultant pràcticament impossible atendre com cal la diversitat en tots els nivells. Tot açò afectarà greument la qualitat i el nivell d’aprenentatge.\nAmb mesures d’aquest tipus es fomenta la desaparició de les escoles en zones rurals i s’afavoreix el despoblament dels xicotets municipis que, a poc a poc van perdent tots els serveis que tants anys han costat d’aconseguir.\nA més la supressió d’una unitat anul·la un dels objectius de la Llei Orgànica 1/1990, de 3 d’octubre, que busca incrementar la relació dels alumnes amb el seu entorn i evitar les desigualtats entre alumnes en funció del lloc de naixença.\nEl passat dissabte dia 6 d’abril, l’Ajuntament d’Otos va convocar de manera urgent a tots els veïns del poble per comunicar-los aquesta noticia. La reacció unànime ha estat la mobilització immediata i la presa de totes les mesures possibles per a que es revoque aquesta injusta decisió. Tenen clar que no van a parar fins que no aconseguisquen una resposta justa.


Cardiff City Stadium - Viquipèdia, l'enciclopèdia lliure\n22 de juliol del 2009\n48 milions de lliures\nEntitat territorial administrativa Cardiff (Gal·les)\n51° 28′ 22″ N, 3° 12′ 11″ O / 51.47278°N,3.20306°O / 51.47278; -3.20306\nCardiff City FC i Cardiff Blues\nEl Cardiff City Stadium (en gal·lès: Stadiwm Dina Caerdydd) és un estadi de la ciutat de Cardiff (Gal·les), amb una capacitat de 26.828 espectadors és la seu del Cardiff City Football Club, que abans va jugar al Nini Park, i dels Cardiff Blues de rugbi. Actualment és el segon estadi més gran de la ciutat de Cardiff i de Gal·les després del Millennium Stadium. Va ser inaugurat oficialment el 22 de juliol del 2009 amb un partit amistós de futbol entre el Cardiff City i el Celtic FC.\nEl primer estadi del Cardiff City estava situat a Sophia Gardens i va jugar allà des de la seva fundació, el 1899, fins al 1910 quan, a causa de la creixent afluència de públic i les pobres facilitats de l'estadi, Bartley Wilson va contactar amb Bute Estate per trobar un lloc on construir un nou estadi. Van acordar construir el nou camp a Sloper Road, a l'emplaçament d'un antic abocador, el que va requerir una gran quantitat de temps i treball condicionar la superfície per convertir-lo en un terreny de joc adequat. El treball es va dur a terme amb voluntaris i l'ajuda de la Cardiff Corporation. L'estadi havia de ser conegut en un principi com Sloper Park però després de la gran ajuda prestada per Lord Ninian Crichton-Stuart es va decidir batejar-lo com Ninian Park. L'estadi es va inaugurar l'1 de setembre del 1910 i en un principi només comptava amb una grada. El 1928 es va inaugurar una segona graderia, amb capacitat per a 18.000 espectadors, reemplaçant un terraplè de terra. El rècord d'espectadors del club al Ninian Park és de 57.893 espectadors, el 22 d'abril del 1953 en un partit de lliga contra l'Arsenal FC. Progressivament l'estadi va anar reduint la seva capacitat al llarg dels 70 i dels 80 fins a quedar reduïda als 22.000 espectadors. En el seu últim any d'ús era l'únic estadi per sobre de la Football League One que conservava zones sense seients.\nEl partit inaugural de l'estadi entre el Cardiff City i el Celtic el 22 de juliol del 2009\nObtingut de «https://ca.wikipedia.org/w/index.php?title=Cardiff_City_Stadium&oldid=25927509»\nLa pàgina va ser modificada per darrera vegada el 6 gen 2021 a les 07:18.


Política de cookies – La Fatal\nA la web de La Fatal utilitzem cookies. Una cookie és un petit arxiu que s’emmagatzema al teu dispositiu (PC, tablet o telèfon) quan navegues per una web o una App. Una cookie no pot contenir virus ni danyar els teus dispositius. En funció del seu origen, les cookies poden ser pròpies (les diposita La Fatal) o externes (les diposita un altre domini, amb la nostra autorització). A continuació, t’expliquem quines cookies fem servir i com configurar les teves preferències sobre elles.\nCom a ciutadà/na, tens dret a decidir si un lloc web pot dipositar cookies en el teu dispositiu. Una de les opcions que tens és configurar el teu navegador de la manera adequada, per exemple, indicant que no vols que cap lloc web et gravi les seves cookies. També pots esborrar-les o canviar les teves preferències sobre elles seguint les instruccions facilitades a tal efecte pels navegadors principals:\nMicrosoft Edge >> https://support.microsoft.com/es-es/microsoft-edge/eliminar-las-cookies-en-microsoft-edge-63947406-40ac-c3b8-57b9-2a946a29ae09\nSafari per iOS >> https://support.apple.com/es-es/HT1677\nSi vols tenir un major control, pots instal·lar programes o complements al teu navegador, coneguts com “Do Not Track”, que et permetran triar quines cookies acceptes i quines no. Això sí, tingues present que bloquejar algunes de les cookies que utilitzem pot impedir-te fer un ús ple de la nostra pàgina web.


Educatiu – centreintelment.com.\nNecessites gestionar els teus conflictes escolars?\nT’aportem les eines necessàries per afrontar i gestionar possibles bloquejos escolars i a potenciar les teves habilitats d’aprenentatge.\nAl Centre Intelment et donem les eines i t’ajudem a aconseguir-ho\nCada una de les etapes educatives, comporten inequívocament canvis i desenvolupament, no només a nivell acadèmic sinó també personal i de relacions amb els altres. Amb el nostre mètode aprendràs a gestionar aquests reptes, pressions, inseguretats i transformar-los en generadors de canvi i millora.\nEl mètode Intelment\nla pressió els complexes l'autoestima els resultats\nSessions individuals per alumnes o professors\nA partir de les teves necessitats i de la demanda d’ajuda que fas, desenvolupem una estratègia terapèutica per donar-hi resposta.\nSessions per grups escolars\nEl nostre equip ofereix xerrades tant pel claustre de professors com pels pares dels infants de totes les edats amb la intenció de donar solució, eines i pautes per tal de poder acompanyar als infants i adolescents de la millor manera possible en cadascuna de les seves etapes vitals i acadèmiques.\nConeix el nostre equip de professionals\n” Vaig anar al Centre Intelment, en principi per reorientar una mica la meva vida laboral ja que abans treballava en el sector farmacèutic. Al Centre Intelment em van ajudar a treballar tots els aspectes de la vida des d’un punt de vista positiu i centrat en la part intel·ligent del cervell, el que m’ha permès accedir i aconseguir tots els reptes i somnis que he tingut en ment.”\nAmparo Molins, Professora de secundària i batxillerat\nEl meu fill es queda en blanc als exàmens i se sent molt insegur. El podeu ajudar?\nAl Centre Intelment treballarem la seva autoestima i la seguretat en ell mateix. Detectarem quins son els obstacles que la seva ment crea, i li donarem les pautes per una millor gestió emocional, transformant dràsticament la seva vida i els seus resultats escolars.\nLa nostra filla pateix bullying i no sabem com ajudar-la.\nL’abordatge professional que oferim en aquests casos implica tant a la nena o al nen afectats, amb qui treballarem l’impacte que aquesta situació pot estar tenint en la seva autoestima, seguretat i estat d’ànim, com també oferint eines als pares perquè la pugueu ajudar i dirigir-la en aquest procés. És important la implicació de tots per a superar amb èxit aquesta situació.\nPenso que el meu fill/a hauria de parlar més per l’edat que té, com ens podeu ajudar?\nAl Centre Intelment tenim professionals especialistes en Atenció Precoç per infants de 0 a 6 anys. A partir d’un conjunt de teràpies específiques, es treballen els músculs facials, s’estimula la utilització del llenguatge i l’aparició de noves paraules. Alhora treballem la part emocional i tots aquells aspectes que poden estar intervenint, a través d’exercicis d’exteriorització i detecció d’emocions.\nOferiu activitats d’estimulació per a nens amb necessitats educatives especials?\nAl Centre Intelment oferim un ampli ventall de serveis per infants amb NEE, des del diagnòstic, com teràpies concretes (emocions, trastorns del desenvolupament, trastorns de conducta) o activitats educatives per estimular i complementar l’aprenentatge a l’escola.\nSessions online per la teva comoditat\nNo esperis més,\nel canvi és a les teves mans.\nAv. Baix Penedès, 27\nT 977 66 87 48\n© Centre Intelment\nWeb creada per theCreativePartner.com


Seminari "European Falcon Network - Society is ours"- Esplac\nHome>Posts>Esplac al món>El seminari “European Falcon Network – Society is ours” adaptat a la pandèmia!\nEl seminari “European Falcon Network – Society is ours” adaptat a la pandèmia!\nEsplac té 3 places per assistir al seminari European Falcon Network – Society is ours. Amb l’esclat de la pandèmia va haver de posposar-se i ara s’ha adaptat al format telemàtic per tal d’aconseguir els seus objectius!\nEl seminari “European Falcon Network – Society is ours”, organitzat per l’IFM-SEI, tractarà sobre la importància del voluntariat, la societat civil i la participació democràtica dins de la Unió Europea. En un temps en que la precarietat és el pa de cada dia i el jovent ho té més difícil per implicar-se i destinar hores a projectes de voluntariat quan amb prou feines té hores per treballar, estudiar o fer la seva vida. Aquesta precarietat afavoreix l’individualisme i la competitivitat; un terreny idoni per aquells poders que volen acabar amb l’associacionisme i la implicació de la societat civil.\nAixí doncs, en aquestes jornades internacionals es tractarà de compartir i identificar mètodes que promouen el compromís social i la defensa dels drets fonamentals a través del voluntariat, la participació democràtica i la implicació de les joves i infants en les organitzacions d’educació no formal. Per fer-ho s’han preparat sessions virtuals així com també un petit treball previ que cadascú pot fer a casa seva.\nSi voleu més informació sobre la planificació del seminari (horari, sessions, tallers…) o teniu qualsevol qüestió, no dubteu en enviar un correu a internacional@esplac.cat.\nNoves dates: del 10 al 13 de desembre.\nDe quins països hi haurà participants? Àustria, Finlàndia, Eslovènia, el Regne Unit, Bèlgica i Catalunya!\nSi vols participar-hi, envia un correu a internacional@esplac.cat abans del 30 d’octubre del 2020.\nComunicació Esplac2020-10-27T09:56:31+01:0027 de October de 2020|Esplac al món|\nParticipa a la conferència de tancament del projecte “Building Bridges”\n‘Resist! the Global Climate Divide training’ busca participants!\nCompartim experiències amb l’entitat Manque Chile\nNou projecte internacional amb l’organització Levante Popular (Brasil): Convocatòria oberta!\nConvocatòria oberta per participar a la “Meta University 2020”\nNou projecte internacional a Eslovènia: Building Up = Be Up!


blog visual de muntanya: de març 2011\nLa Salut (St. Feliu de Pallarols)\nAquest dissabte passat vam fer una matinal una mica llarga fent una volta circular des de St. Feliu de Pallarols, seguint l'itinerari 28, que han marcat des del poble mateix, passant pel coll d'Uria i fins al santuari de la Salut. I des d'aquí vam baixar per un altre camí senyalitzat directes cap a St. Feliu.\nDe seguida trobem el riu Brugent, que baixa molt cabalós\nPel camí podem admirar algunes grans alzines\nEn la pujada cap al coll d'Uria tenim l'agradable sorpresa de poder admirar una masia enorme i preciosa, abandonada, lamentablement, però molt ben conservada ...encara: Can Riu Brugent\nLa porta d'entrada està a l'altra banda de la façana de la foto anterior\nEl que devien ser les feixes de la casa\nEs nota que és primavera!\nUn cop passat el coll d'Uria, on es travessa la carretera vella de Vic, el camí és una agradable pista per entremig d'un bosc de fajos\nLa pista es va convertint en un caminet\nS'acaba el bosc de grans fajos i travessem una riera seca\nA l'altra banda més faig\nAcabem arribant a uns grans plans, molt verds.\nAl cap de poc trobem l'estany del Coll, que no és un estany, però sí una bassa permanent, que s'ha recuperat i marca un contrapunt molt agradable. Llàstima d'una línia elèctrica molt aparatosa que espatlla una mica un paisatge que seria idílic.\nEl camí continua per entrenig d'un bosc de bedolls esclarissat, els arbres llueixen aquesta escorça blanca i negra tan característica i tan maca\nI aviat ja som a la Salut\nUn parell de fonts més ens acompanyen en el camí de baixada, que també té un traçat bonic i agradable.\nI ja tornem a ser a St. Feliu, amb el riu Brugent travessant-la.\nPublicat per munt a dimarts, de març 29, 2011 Cap comentari:\nUnes quantes fotos de la volta que vam fer a principis de desembre per la zona del salt de Sallent. Des de Sant Privat d'en Bas vam acabar d'anar amb cotxe fins on la pista queda tancada, vam agafar el camí, vam travessar el riu, vam pujar per les escales, vam veure el salt de Sallent i vam baixar pel camí dels matxos.\nSegons ens van informar unes persones de la zona, aquest salt no té mai gaire aigua si no ha plogut fa poc, però la llargada de la caiguda que fa l'aigua i l'entorn li donen espectacularitat.\nEl massís del Puigsacalm és omnipresent a la zona\nPublicat per munt a dimecres, de març 23, 2011 Cap comentari:\nQuan ens acostem a observar les fulles, les textures de les roques, dels líquens, descobrim un món màgic, invisible si hi passem massa de pressa.\nPublicat per munt a dimarts, de març 22, 2011 Cap comentari:\nla muntanya de les formigues\nNom oficial: Sant Miquel de Solterra. Amb els seus 1.200 m és el cim culminant de les Guilleries\nA finals de novembre hi vam pujar des d'Osor. Vam anar a agafar una pista abandonada des d'una mica més endavant de la font del Borrell enfilant-nos cap a la dreta. La tornada la fem pel GR, que és una pista.\nPujant, després de deixar l'antiga pista abandonada que ja es va omplint de vegetació, anem per un agradable corriol entre grans fajos, ara ja gairebé despullats de les fulles.\nEl cim és molt aeri i té vistes en totes direccions\nPublicat per munt a dijous, de març 17, 2011 Cap comentari:\nUna amiga meva diu que som de "la gent que els hi agrada caminar".\nAquí comparteixo amb tothom que hi vulgui xafardejar records visuals d'aquestes camindes per les muntanyes\nhostals on hem parat fent ruta i hi hem estat molt bé\nCal Trisca (Nas, a prop de Bellver de Cerdanya) rutes pel Cadí i pel pirineu (interessants tracks de 15 originals rutes de la zona al seu web: http://www.caltrisca.com/ )\nCan Costa (El Pont de Suert) A prop d'Aigüestortes\nEl Balcó del Priorat (La Morera de Montsant) GR 191\nTotsSomPops (Colera) GR 92\nHostal Cal Pla (St. Llorenç Savall) Els 3 monts\nFonda Safaja (St. Quirze Safaja) Els 3 monts\nCan Seuba (Rellinars) Els 3 monts\nCAN CASAMADA. EMBASTANT EL CATÀLEG DE MASIES DE CASTELLAR DEL VALLÈS\nFotografia d'Insectes de Roger Eritja\nTotal de visualitzacions de pàgina (des del desembre de 2010) :\nblogs i webs de muntanya que segueixo\n2a. Caminada Festa Major Horta 2014\nSenderisme (Toni Planas i M� Ant�nia Antich)\nAmunt Sempre Amunt Beta\nITINER�NNIA - Xarxa de senders - V�deo\nblog visual de muntanya de munt (blog visual de muntanya) està subjecta a una llicència de Reconeixement-NoComercial-CompartirIgual 3.0 No adaptada de Creative Commons


ACTIVITAT FÍSICAEXCURSIONS I SORTIDESPASSEGEM I DESCOBRIM\nPASSEGEM I DESCOBRIM\nObert per vacances (PASSEGEM I DESCOBRIM)\nFamília -- CategoriesACTIVITAT FÍSICAEXCURSIONS I SORTIDESPASSEGEM I DESCOBRIM\nFort de Sant Magí\nDijous de 9h del matí\nEl fort de Sant Magí és una construcció rehabilitada per l’Ajuntament, que s’ha recuperat com a element patrimonial per a la ciutat. En origen era l’ermita dedicada a Sant Magí que, durant la primera guerra carlina 1833-1836, va ser reconstruïda com a fort, juntament amb la desapareguda Torre del Pi (Montbui), que havien de protegir la vila dels atacs de les partides carlistes. Una construcció increïble amb capacitat de tenir artilleria! Amb la restauració feta es poden veure les sortides dels canons. A càrrec de David Martínez. Lloc d'inici: Espai Cívic Centre.\nPreu Empadronat Igualada: Gratuït\n16/07/2021Places exhaurides. Si vols apuntar-te a la llista d'espera adreça't al centre.\nVisita "Igualada, ciutat medieval"\nLa ciutat d'Igualada neix al voltant de l'any 1000 en una cruïlla de camins... Encara avui podem apreciar algunes restes d'aquests orígens i indrets importants de l'època medieval d'Aqualata. Ho podrem descobrir tot fent un passeig per alguns dels llocs històrics de la nostra ciutat". A càrrec de Goretti Bartrolí. Lloc d'inici: Plaça Pius XII.\nVisita al Celler de Cèsar Martinell\nEn la visita al Celler de Cèsar Martinell veurem un exemple fantàstic d’arquitectura modernista aplicada a edificis agrícoles que tenim la sort de tenir a Igualada. Projectat el 1921, el Celler i el molí d’oli del Sindicat de Vinyaters s’emmarquen en les obres considerades com “Les catedrals del vi”. Martinell representa el pont entre el modernisme de Gaudí, Puig i Cadafalch i la generació de postguerra. Cal destacar les tines i la planta soterrada del Celler. A càrrec de David Martínez. Lloc d'inici: Espai Cívic Centre.\nVisita al cementiri Nou\nEl parc del Cementiri, d’Enric Miralles i Carme Pinós, és un referent mundial de l’arquitectura dels anys vuitanta del segle XX. Veurem un parc que s’integra absolutament en el paisatge de margues grises amb un valor tel•lúric, que fuig de l’estètica grisa tradicional fúnebre. Miralles planteja el parc com un recorregut de la vida, per crear un diàleg entre vius i morts en un recorregut simbòlic. Visita guiada a càrrec de David Martinez. Lloc d'inici: entrada Cementiri Nou\nLes inscripcions es faran a partir del 10 de junyl.\nÚnicament, per telèfon o per Internet.\nTrucant al 938052621 / 938068101 / 680523366\nHorari d'inscripcions del dia 10 de juny:\n• Tast d'activitats: activitats gratuïtes, sense inscripció prèvia.\n• Espectacles a la fresca: activitats gratuïtes, amb aforament limitat i sense inscripció prèvia.\n• Activitat física: activitats de pagament, cal inscripció prèvia. Places limitades.\n• Excursions i sortides: activitats de pagament, cal inscripció prèvia. Places limitades\n• Passegem i descobrim: activitats gratuïtes, cal inscripció prèvia. Places limitades


Responsabilitat Global: Campanya contra l'anunci de @Desigual #tudecideixes #tudecides amb @isabelblancart\nAvui és el Dia de la Mare, i uns dies abans la marca de roba Desigual ha llançat un espot publicitari on la protagonista juga amb un coixí com si estigués embarassada i fa notar el seu desig de ser mare. A continuació es veu com punxa uns preservatius amb una agulla.\nEnllaç correcte: https://www.youtube.com/watch?v=1XcaglJuna8\nL'anunci ha suscitat força polèmica a les xarxes socials, fent el joc a l'estratègia de la marca per cridar l'atenció. Entre els hashtags, #BoicotDesigual però fins i tot #QuemaTuTiendaDesigual. I personatges rellevants també s'hi han sumat:\nAda Colau @AdaColau siento compasión por las madres de los imbéciles que han creado la mierda de anuncio machista de Desigual #DiaDeLaMadre #boicotDesigual\nAda Colau @AdaColau @Sr_Fruthos da la imagen de las mujeres como frívolas idiotas q maniobran para quedarse embarazadas d forma irresponsable\nTinc la sensació que no n'hi ha per tant. Ho expresso amb un to suau perquè d'entrada sempre seria crític amb un anunci que jugués a ferir sensibilitats o tingués un contingut poc ètic per un objectiu comercial. Però la sensació és que estem davant d'un anunci que senzillament fa una provocació, precisament perquè se'n parli, però que no podem extreure'n una conclusió tan condemnatòria.\nEntenc que la línia de provocació de la marca intenta expressar coses que en algun moment poden passar pel cap, i ho expressen a partir d'una imatge que ho expressa simplificadament, com una metàfora. Son com una broma i no crec que calgui anar més enllà. Com el de 2012, on es veia una model canviant-se de roba, mentre una veu en off, que simulava ser la seva consciència, parlava sobre tirar-se el cap. Algunes persones també van demanar la retirada de l'espot "Tinc un pla", per considerar-lo denigrant per a la dona. La polèmica va arribar de nou amb "Fes-ho al matí", on algunes models mostraven els pits. O el darrer, atreveix-te, un espot eròtic on la model presentava uns perfums jugant amb un vibrador.\nCrec que hi ha spots que sí que mereixen campanyes en contra i que se'n demani la retirada o les corresponents explicacions per part de l'empresa:\n7.3.07 Dolce&Gabbana cedeix i retira el seu anunci a tot el món\n20.8.07 Intel ha de retirar anunci presumptament racista\n27.3.09 Bimbo retira la campanya publicitària "estiu sobtat"\nO sense ser spots, aquests també poden merèixer reflexions:\n29.4.09 És sexista aquesta foto?\n30.8.07 Nova campanya publicitària escandalosa: ara ha estat Renault\nTambé en podem trobar d'altres que han rebut crítiques i que jo crec que no presenten cap problema:\n7.4.13 Bigas Luna, mort aquesta setmana, va dirigir els espots de KH Lloreda (Bigas Luna va dirigir una atrevida campanya publicitària per KH-7 de gran repercussió pel seu erotisme d'alt voltatge)\n14.8.08 Racisme en l'esport?\nPenso que en sector tèxtil es donen tantes males pràctiques a poder criticar i demanar més responsabilitat social empresarial que no podem anar a posar el focus en detalls que difícilment ens posaríem d'acord sobre si entren o no en el camp de les mancances ètiques, i que si ho fan crec que seria molt subtilment. Em preocupen més els aspectes laborals, ambientals i socials al llarg de la cadena de proveïment, per exemple.\nAra fa un any precisament va haver-hi una campanya contra una altra empresa de moda catalana, Mango, i em va agradar sortir en defensa seva. Precisament perquè de vegades sembla que hi hagi grups d'interès que es valen de qualsevol detall per marcar un punt de presència que justifiqui la seva existència, o que els permeti promocionar-se a les xarxes:\nDesigual ha afirmat que aquest últim espot tanca el capítol d'històries en què anima la dona a decidir per si mateixa i a viure el lema de Desigual, 'La vida és xula'.\nNo vull fer una defensa plena de l'estil publicitari de la marca. També van fer aquesta campanya en què les primeres cent persones que anaven a l'establiment en roba interior els regalaven una vestimenta sencera. És un tipus de campanya que no m'agrada, però bàsicament per ximple. A banda que imagino que deu suposar un incompliment de les normes locals, que solen prohibir anar en roba interior o banyador fora de la zona de platja. Però en absolut demanaré la retirada de la campanya per raons ètiques. No té res a veure amb l'estil de Dolce&Gabanna!\nPD: Altres comentaris crítics amb l'anunci, que potser podria arribar a compartir en algun aspecte... però que considero que no dóna per demanar retirada de l'anunci:\nJaume Clotet (@jaumeclotet) 04/05/14 L'anunci de #Desigual no només és una apologia de l'egoisme i la irresponsabilitat: és una apologia de la transmissió de malalties venèries.\nNeus Munte @neusmunte 3 maig Irresponsable espot @Desigual_ES Per cridar l'atenció i obtenir més vendes que busquin un altre tema. Prevenció i seguretat, massa seriós\nPD2: El govern català es planteja demanar la retirada de l'anunci 'irresponsable' de Desigual. L'empresa defensa l'espot en un comunicat. En un comunicat, diu que no és la seva intenció ni funció 'proposar patrons socials de conducta' i que les protagonistes de les seves campanyes no pretenen 'ser un emblema de la condició femenina'. La marca ha apel·lat a la llibertat d'expressió i ha demanat 'respecte' i 'llibertat d'interpretació de les seves històries'.\nPD3: Article de Marta Royo al Matí Digital: Una vida “xula”, però responsable\nEtiquetes de comentaris: campanyes, conflictes, dies i anys internacionals, igualtat, reflexions, sector tèxtil\nMolt interessant el post. Veurem què passa finalment amb aquest anunci... gràcies per l'enllaç :)\n04 de maig, 2014\nVeurem... però el dia de la mare ja ha passat i finalment han aconseguit el que pretenien, que se'n parlés. Jo segueixo sense veure la "gravetat" de l'anunci... Però vaja... Em fa l'efecte que de vegades "toca criticar"...\n05 de maig, 2014


Les dones impulsen el llibre digital - Breus - #womanlidertic - Dones en Xarxa\ndimecres 18 de desembre de 2013\n"Encara que les dones van ser centrals com a primeres desenvolupadores de programari , després que es va fer evident que el programari és la part lucrativa de la tecnologia informàtica van ser cada vegada més degradades a funcions de codificació i keystroking , i no han estat capaços de recuperar el seu nivell inicial de participació " .\nEl paràgraf anterior pertany a l’assaig Duration performance. The Economy of feminized maintenance Work, de Faith Wilding, publicat el 1998. És una de les parts que ha recuperat la professora de Cultura Digital Remedios Zafra en el seu llibre (h) ades. Dones que creen , programen , prosumen , teclegen, guardonat amb el Premi Màlaga d’Assaig 2012 .\nHi aborda Zafra com les tecnologies han estat sempre en la vida laboral de les dones- des de la rentadora a la màquina d’escriure -si bé aquests recursos tècnics no els van conferir el primer escalafó en les estructures de poder. De fet , l’arribada de l’univers digital va ser liderada per homes joves com Bill Gates (Microsoft), Steve Jobs (Apple), Mark Zuckerberg (Facebook) o Jeff Bezos (Amazon) .\nPerò des de la publicació de l’assaig de Wilding , les coses han canviat . En aquests tretze anys del segle XXI , la dona ha habitat la seva pròpia cambra connectat - metàfora de Zafra parafrasejant Virginia Woolf - per , a través de les noves tecnologies , posar en marxa nous projectes . És gairebé una constatació del famós ciberfeminisme del qual ja parlava Sadie Plant a principis dels noranta .\nEl millor exemple són les noves editorials digitals creades a Espanya per dones, com Sinerrata, dirigida per Amalia López, Raig Verd, la editora és Laura Huerga, 2709books, de Marina Mangado, i la llibreria digital VisualManiac, que té al davant Teresa de Andrés (encara que hi ha altres tres homes en el projecte) .\nEls departaments de màrqueting i desenvolupament digital dels segells, amb tot el treball que avui fan a les xarxes socials, també estan dirigits (majoritàriament) per dones. És el cas, entre d’altres, de Maria Cardona a Malpaso o Iria Álvarez a Santillana. I hi ha un nombre creixent d’analistes del sector del llibre electrònic, com Arantxa Mellado, al portal Actualitat Editorial, o Neus Arqués, en Manfatta, assídues ambdues en les conferències i congressos sobre l’ebook.


L'inventor del Pinyin\nTé 106 anys i una ploma esmolada. Va crear un sistema per 'desxifrar' els sons xinesos que ha ajudat a eradicar l'analfabetisme\nTEXT SHARON LA FRANIERE Actualitzada el 29/04/2012 00:00\n260x366 L'inventor del Pinyin / SHIHO FUKADA / NEW YORK TIMES L'inventor del Pinyin / SHIHO FUKADA / NEW YORK TIMES\nZhou Youguang és encara als 106 anys un d'aquells intel·lectuals que els líders xinesos ordenen al govern de tractar bé per intentar que el país sigui alguna cosa més que la fàbrica del món. Zhou és l'inventor del Pinyin, el sistema alfabètic de caràcters llatins que va connectar l'antiga llengua escrita de la Xina amb l'era moderna i va ajudar a eradicar-hi l'analfabetisme. En la dècada del 1980 va ser un dels directors de la traducció al xinès de l'Enciclopèdia Britànica. Ha escrit uns 40 llibres, l'últim publicat el 2011.\nEls dirigents del país en farien un model per als joves si no fos per un defecte: Zhou no és partidari del règim de partit únic. Per això, pràcticament ningú no el coneix a la Xina. A Zhou no li fan res els desaires del Partit Comunista. De fet, no es va interessar per la política fins als 85 anys, quan es va jubilar. Però ara recupera el temps perdut. Fa poc va afirmar que la democràcia és "la forma natural d'una societat moderna" i va rebutjar l'argument que la Xina no hi estigui preparada.\nEls mitjans de comunicació públics ignoren les opinions de Zhou, però no el seu paper com a inventor del Pinyin. Els caràcters xinesos no corresponen directament als sons. L'alfabet fonètic del Pinyin permet als estudiants identificar fàcilment les paraules de la llengua parlada i ara tots aprenen a llegir i escriure amb el Pinyin abans que amb els caràcters.\nDe temperament afable, però irònic i desapassionat, Zhou treballa en un modest apartament que li ha assignat el govern. Un vell col·lega seu assegura que és la personificació del "veritable savi". "Sempre sembla en pau amb el món", diu. I sempre n'està fascinat. Les entrades del seu blog aborden des de la modernització del confucianisme a la nova classe mitjana xinesa. Les pantalles d'ordinador li fan mal als ulls, però devora diaris estrangers. Un artista xinès molt conegut li diu "l'avi ultramodern".\nZhou va néixer el 13 de gener del 1906, quan governava la dinastia Qing i les dones s'embenaven els peus. Fill d'un funcionari, es va casar amb la filla d'una família rica i es va dedicar a la banca. Després de la invasió japonesa, el 1937, es va traslladar al camp fugint dels bombardejos de Chongqing, la capital de la Xina durant la guerra. La seva filla, de cinc anys, va morir d'apendicitis.\nZhou va començar a simpatitzar amb el Partit en aquella època, però mai s'hi va afiliar. A Chongqing va fer una coneixença que més tard contribuiria a salvar-li la vida: Zhou Enlai, aleshores el principal emissari del Partit a l'exterior. El 1946, es va traslladar a Nova York amb la família com a representant del Xinhua Trust and Savings Bank. Va recórrer els Estats Units en pullman de luxe, va viatjar a Europa en el Queen Elizabeth i va rebutjar les ofertes d'alguns bancs occidentals. La seva vida intel·lectual va ser igual de rica: va mantenir llargues converses amb Albert Einstein.\nZhou va tornar a casa una mica abans de la victòria comunista a la guerra civil del 1949. Va ensenyar economia en una universitat de Xangai i va estudiar lingüística com a hobby . Zhou Enlai, ja primer ministre, el va cridar a Pequín el 1955. El Partit volia que el mandarí fos la llengua nacional, simplificar els caràcters xinesos i fer un nou alfabet fonètic.\nL'encàrrec va arribar just a temps. L'any següent, la campanya contra la dreta organitzada pel president Mao va tenir com a blanc els economistes formats a Occident. Un dels millors amics de Zhou, responsable d'un centre d'investigació econòmica, es va suïcidar.\nConnectar amb el món\nZhou va posar fil a l'agulla i va descobrir una base per a la seva feina. A finals del segle XVI, el jesuïta italià Matteo Ricci havia ideat un sistema per transcriure els sons xinesos a caràcters llatins. Molts angloparlants ja recorrien al sistema britànic Wade-Giles, inventat al XIX. Alguns lingüistes xinesos havien ideat altres alternatives. A l'equip de Zhou discutien què calia fer amb els homònims, molt nombrosos en xinès; de quina manera es podien representar els quatre tons del mandarí; quin alfabet era millor, el ciríl·lic, el japonès o el llatí... Zhou va advocar pel llatí per connectar millor la Xina amb el món exterior. El 1958, després de tres anys, ja estava enllestit el Pinyin -literalment "desxifrar els sons"-, que de seguida es va aprovar.\nLa Revolució Cultural va esgotar la fe de Zhou en el comunisme. El van humiliar i el van condemnar a treballs forçats durant dos anys. En tornar, es va reincorporar al govern i va lluitar per l'adopció del Pinyin com a estàndard internacional. L'ONU el va acceptar el 1986.\nZhou se sent satisfet perquè el Pinyin és encara més útil actualment. Els xinesos fan servir programes que el converteixen en caràcters per enviar missatges de text i correus electrònics. El mateix Zhou fa servir una màquina d'escriure per publicar crítiques cada cop més corrosives contra el Partit en el seu blog, que encara no ha estat censurat. "Les invencions són flors que creixen a la terra de la llibertat. La innovació i la invenció no creixen per ordre del govern", va escriure en el llibre publicat l'any passat, prohibit a la Xina.


Veient la web t’agafen més ganes encara de viatjar. Hi trobes la informació dels viatjes preparats amb l’itinerari definit, amb imatges del què veuràs i amb l’explicació de com et traslladràs per la zona o bé on dormiràs. Va ser tot un repte el sistema de viatjes a mida ja que la web presenta directament al viatjer la proposta del viatje que demana i li lliura tota la documentació necessària i si el satisfà, pot fer la reserva online.\nLa web està feta en base de wordpress amb woocommerce com a extensió per convertir-la en un e-shop de viatjes. La programació del tema totalment a mida està feta en html5 i css3. La programació del sistema de viatjes a mida està feta en php5.


Agost: Reflexions i retalls – Junts Per Roses\nTradicionalment el mes d’Agost es el mes de les vacances on tot s’atura. Tot va més lent, tot costa més. Segurament és el mes de l’any que costa més escriure. Per aquest motiu aquest no és un article ni clàssic ni lligat.\nAbans, fa molts anys, els nois i noies que vivien a la costa es fixaven en el “estiuejant”, categoria completament diferent al “turista” que ens visita avui en dia. Tres mesos de vacances, cotxes desconeguts, vestits sorprenents, vocabularis impostats….abans molts volien ser estiuejants. Avui en dia son un “rara avis” i tots som turistes alguna vegada cada any.\nEl “top-manta”, més enllà de la situació legal i dels perjudicis que genera a la imatge del municipi i a diferents col·lectius, té a Roses (com a Salou, Cambrils, platges del Vendrell,…etc) un hàbitat perfecte: passeig magnífic llarg i ampli, hotels i apartaments al costat mateix del “circuit”, turista majoritari francès que li agrada aquest tipus de “mercat”, que té ganes de comprar i que parla en el mateix idioma que el venedor. Difícil lluitar contra aquest raonament mercantil. Així, el top-manta ni ha provat d’instal·lar-se a Platja d’Aro, Palamós, L’Escala…, no reuneixen les condicions de “mercat”. Dit això, les administracions supramunicipals han de trobar les solucions i no deixar-nos indefensos davant el problema.\nLa oferta gastronòmica de Roses ha crescut molt en els darrers anys. Circumscrita abans a la Plaça Sant Pere i els carrers del darrera, últimament tant la Plaça Catalunya com la Rambla Ginjolers comencen a agafar força. El nombre de visitants no ha augmentat en la mateixa proporció, impossible en els períodes de màxima ocupació, i lògicament el pastís s’ha de repartir amb la nova oferta.\nS’hauria de fer un reconeixement als empresaris del comerç de Roses que lluiten per mantenir any rere any una qualitat en els seus establiments i els seus productes, lluitant contra adversaris tant poderosos com el e-commerce i les seves xarxes socials corresponents. Avui en dia ser comerciant, petit empresari o autònom no es pertànyer a una classe social si no una forma arriscada de vida professional. Moltes hores i jugar-se contínuament el patrimoni.\nSorprèn la quantitat de gent que s’ofega a les platges els darrers estius. No sé que diu la estadística comparada amb altres anys recents, i pensant que ara hi ha més vigilància. La popularització del bany a totes les edats i d’alguns esports aquàtics en deuen tenir la resposta.\nprevious post: No n’aprenen\nnext post: Mallorques (I)


16/07/2019 - 19:42h\nLa Commemoració del Pacte dels Vigatans es farà el proper diumenge a l’Ermita de Sant Sebastià amb protagonisme de la campanya “Jo Acuso” i concert de la cantautora lleidatana Meritxell Gené.\nEl Pacte dels Vigatans fou signat el 17 de maig de 1705, i els seus signataris, van patir tot tipus de repressió per part dels borbònics. Més de 300 anys després, el Reino de España aplica represàlies als polítics i membres de la societat civil de Catalunya que volen instaurar una República de forma pacífica i democràtica, i estem veient un judici farsa en el qual som els catalans qui acusem a l’Estat. Aquest serà un dels punts de partida de la taula rodona amb representants de la societat civil, que tindrà lloc el diumenge 19 de maig a l’ermita de Sant Sebastià (terme municipal de Vic i Parròquia de Santa Eulàlia de Riuprimer).\nLa commemoració històrica, que ininterrompudament s’ha celebrat des del seu tricentenari l’any 2005, es farà el proper diumenge al matí, amb dinar popular i concert de sobretaula per acabar. Els actes s’iniciaran a les 10h del matí amb una visita guiada sobre els fets històrics (no cal inscripció prèvia), a càrrec de Txevi Rovira, humanista i estudiós del tema, a més de Conseller Comarcal de Cultura i regidor de l’Ajuntament de Santa Eulàlia de Riuprimer. A les 11’30h, tindrà lloc l’encesa de la Flama del Pacte dels Vigatans, i el lliurament dels XV Premis Literaris Pacte de Sant Sebastià, que han comptat amb Víctor Pallàs, i Biel Barnils com a membres del jurat i el mateix Txevi Rovira com a secretari. Tot seguit, taula rodona amb la participació de Xavier Antich, de la Junta Nacional d’Òmnium Cultural; Josep Antolí de la Comissió d’Accions Sectorials de l’ANC, i Ramon Cotarelo, politòleg i escriptor.\nDes de les 10h del matí també hi haurà jocs i tallers per a la mainada, gratuïts.\nAl migdia, hi haurà el típic dinar popular amb arrossada, al preu de 15€ per cobert i els beneficis del qual seran destinats als presos i exiliats polítics, amb la col·laboració de l’Associació Catalana pels Drets Civils. Per apuntar-se al dinar cal escriure a o trucar al 938893119 a Òmnium Cultural o comprar directament el tiquet a l’Ajuntament de Santa Eulàlia de Riuprimer. (Places limitades).\nFinalment, la cantautora lleidatana Meritxell Gené ens obsequiarà amb un concert de sobretaula farcit de poemes musicats de referents del país o les Corrandes d’Exili de Pere Quart.\nLa Flama del Pacte dels Vigatans es mantindrà encesa fins el 10 de setembre, quan servirà per cremar el Decret de Nova Planta durant la Marxa dels Vigatans. Organitzen l'acte Òmnium Cultural d'Osona i l'Ajuntament de Santa Eulàlia de Riuprimer, amb la col·laboració de l'Ajuntament de Vic, el Consell Comarcal d’Osona i l’ANC Riuprimer.\nDarrera modificació: 16-05-19 a les 10:39\ncartell pacte vigatans 19\ncartell pacte vigatans 19 pdf (pdf, 1.62 mb)


8 de julio de 2020, 10:01:05\nLa pobresa extrema és un fenomen que solem veure per televisió. Imatges punyents de nens de l’Àfrica morint de gana davant d’uns pares impotents que no poden oferir-los una alimentació i condicions bàsiques per viure amb dignitat. Tanmateix, la pobresa no és una problemàtica allunyada del Baix Llobregat i l’Hospitalet.\nAquí no trobem imatges d’infants famèlics, ja que el fenomen es manifesta d’una manera diferent, adaptat a la nostra realitat. Això no vol dir, ni de bon tros, que el problema real de la pobresa a casa nostra sigui menor.\nDe fet, durant el 2018 Càritas Diocesana de Sant Feliu va atendre 14.000 persones, de les quals un 70%, al voltant de 10.000, van necessitar ajuda amb necessitats bàsiques, “fet que demostra que contràriament a la creença generalitzada que són les classes mitjanes les que han sortit més perjudicades d’aquest període de crisi, han estat aquelles persones i llars que estaven en situacions d’exclusió més severa les que encara no han pogut cicatritzar les seves ferides”. És una afirmació que fan des de Càritas, des d’on indiquen que actualment hi ha prop de 5.000 llars de la diòcesi –a on queda integrada gairebé tota la comarca- que necessiten la seva ajuda per tirar endavant.\nEntre aquestes llars, el 48% estaven formades per famílies amb fills –una de cada cinc són monoparentals, amb una mare que es fa càrrec dels fills-, mentre que dos de cada 10 persones que han rebut ajuda vivien soles. El 56% del total de persones ajudades per Càritas són d’origen estranger, generalment persones entre 30 i 64 anys.\nL’accés a serveis bàsics\nLa pobresa va més enllà de la falta d’ingressos i recursos, atès que d’aquesta situació se’n deriven unes altres que impedeixen l’accés de les persones que la pateixen a serveis bàsics, a la propietat, herències, recursos naturals, el finançament o qualssevol altres béns de servei. De fet, una de les dificultats és l’accés a un lloc de feina que pogués ajudar aquestes persones a sortir de la situació de pobresa. Es tracta del gos que es mossega la cua, una situació de la qual resulta molt difícil de sortir. A la comarca, Càritas compta amb un servei de formació i inserció laboral, Brins d’Oportunitat, que ha ajudat set de cada 10 persones que hi han participat. “El treball és un dret universal i l’exercici d’aquest dret ens dóna l’oportunitat de formar part de la societat en la qual vivim”, expliquen des de Càritas, que recorda que accedir al mercat de treball, si ja és un “camí difícil” per a una gran part de la població, encara ho és més per a aquells que parteixen d’una situació de desavantatge.\nI tot plegat es tradueix en més problemes. De fet, el Consell Comarcal va avisar el setembre passat que havia rebut 13.608 sol·licituds de beques menjador per al curs 2019-2020, de les quals havia concedit 9.409, gairebé un miler més que el curs anterior. Des de l’ens comarcal alertaven que l’alta demanda de beques menjador se segueix mantenint perquè la precarietat laboral i l’elevat preu de l’habitatge influeixen decisivament en l’economia de les famílies. Les 9.000 ajudes cobreixen el 50 o 100% de la despesa total de menjador escolar, i suposa una inversió de 5,7 milions d’euros.\nSeguint aquest fil, l’accés a un habitatge digne es complica en situació de pobresa. Satisfer un lloguer mensual o comprar un pis esdevé quelcom gairebé impossible en segons quines situacions. I això fa augmentar les xifres de desnonaments. Segons dades de l’Observatori del Consell Comarcal, cada dia es produeixen tres execucions hipotecàries a la comarca.\nUna altra problemàtica que afecta la comarca és el sensellarisme, el fenomen de persones que no tenen un sostre sota el qual reguardar-se. No hi ha dades clares sobre la gent que viu al carrer al Baix Llobregat i l’Hospitalet. En tenim de Barcelona, incloses en un informe de la Fundació Arrels elaborat el mes de juny del 2019 i que indiquen que hi ha 1.195 persones dormint al carrer a la capital catalana, mentre que unes altres 536 viuen en assentaments improvisats.\nPer a l’àmbit català el recompte més fiable és el que va publicar l’Agència de l’Habitatge l’abril del 2016, que xifrava en 48.454 els casos del que definia com a “mal allotjament” ateses pels serveis públics. Una dada que podria ser més gran, atès que l’estudi citat només compta les persones que van recórrer als serveis socials. D’aquests gairebé 50.000 casos, 5.433 responen a persones sense sostre, mentre que 8.634 no comptaven amb un habitatge. La resta, 34.000 persones, vivien en habitatges insegurs o inadequats. Per zones, l’Hospitalet apareixia com un municipi amb més de 500 casos de mal allotjament, una avinentesa que es repetia a tota la zona del Delta, que presentava dades d’entre 100 i 500 casos.\nLes mil cares de la pobresa\nLa pobresa es manifesta de múltiples formes. Ja n’hem esmentat algunes d’elles, però n’hi ha d’altres també importants, com ara la pobresa energètica, que és quan en una llar no es pot afrontar el pagament dels subministraments per mantenir una temperatura adequada al seu interior. L’últim episodi d’aquesta xacra va tenir lloc a l’estiu, quan Endesa va enviar una carta a diversos ajuntaments exigint-los que paguessin la meitat de les factures impagades de les famílies vulnerables –que ascendeixen a 21 milions d’euros- sota l’amenaça de tallar-los el subministrament abans de l’1 d’octubre si no hi accedien. En aquell moment, tant des de la Generalitat com des de la Diputació es va convidar els consistoris a no pagar ni un cèntim i es va fer una crida a Endesa al diàleg per trobar una solució als impagaments. L’empresa, per la seva banda, va justificar l’enviament de la carta als ajuntaments perquè deien no haver rebut cap proposta ferma per fer front als pagaments pendents.\nUna problemàtica la de la pobresa energètica que condemna famílies senceres a estar exposades a les inclemències del temps, sobretot en època d’hivern, quan no poden escalfar suficientment la casa com per no passar fred. Sovint, les mesures a les quals recorren provoquen accidents i incendis.\nPer altra banda, segons un estudi elaborat per la Càtedra de Sostenibilitat Energètica del IEB-Universitat de Barcelona, un 17,6% de les llars que pateixen pobresa energètica tenen el seu principal sostenidor a l’atur. A l’informe també es destaca que la mitjana de despesa energètica a Catalunya en un any és 1.181 euros. “Les mesures per pal·liar la pobresa energètica han d’afrontar-se amb polítiques socials que permetin incrementar els ingressos de les famílies i amb polítiques d’eficiència energètica”, assenyalen a l’estudi.\nEn l’àmbit comarcal hi ha diverses iniciatives que combaten les situacions d’exclusió social amb mesures d’inserció laboral. Un exemple d’això és la recollida i reutilització de tèxtil i roba usada. Hi ha iniciatives com la de Solidança, una entitat sense ànim de lucre que té 22 anys de vida i que va néixer amb l’objectiu de construir una societat “més justa, solidària i respectuosa amb el medi ambient” alhora que ofereix una sortida sociolaboral a col·lectius en risc d’exclusió i ofereix serveis relacionats a la gestió integral de residus i l’economia circular. En aquest sentit, col·labora amb el projecte de reciclatge Roba Amiga, creat el 2002 sota el lema de “la teva roba crea llocs de feina”. Es tracta d’una marca conjunta de 17 entitats socials catalanes que es van unir per sumar sinèrgies i compartir coneixement.\nEl reciclatge de la roba, de fet, genera feina a la comarca. A Sant Esteve Sesrovires hi ha la planta de reciclatge tèxtil més gran del sud d’Europa, gestionada per FiT, que va tractar durant els primers sis mesos del 2019 6,5 milions de quilograms de roba i teixits en una cadena que va des del que la recull als contenidors i la transporta, fins als treballadors de la planta que fan la tria entre la que es pot reaprofitar i la que no. Totes són persones que estaven en risc d’exclusió social i ara tenen un contracte d’inserció. A Sant Just Solidança gestiona una altra planta que han tancat l’any amb 4,2 milions de kilograms de roba gestionada. Solidança dóna feina a unes 120 persones en risc d’exclusió que s’encarreguen de tot el procés de recollida i gestió.\nPer altra banda, Solidança coopera amb els Serveis Socials dels ajuntaments, els quals aporten persones vulnerables a través d’itineraris d’inserció. A part, Solidança col·labora amb els serveis socials, Càritas i l’Hospital de Sant Joan de Déu a través de donacions.\nUna comarca que coopera\nPer últim, cal destacar que al Baix Llobregat i l’Hospitalet es porten a terme projectes de cooperació internacional que ajuden amb campanyes i accions adreçades a posar sobre la taula problemàtiques derivades de la pobresa a diferents punts del món. Aquí destaquen, per exemple, les vacances dels nens i nenes sahrauís a les nostres ciutats en el marc del programa ‘Vacances en Pau’, on gaudeixen d’un estiu lluny dels camps de refugiats i poden accedir a tractaments mèdics i revisions.\nPer Ramon Carbonell, Director de Càritas Diocesana de Sant Feliu de Llobregat.\nPosar fi a la pobresa, és el primer dels disset objectius de desenvolupament sostenible que la ONU va aprovar com a fita per al 2030, i te tot el sentit, perquè quan parlem de pobresa no ens podem referir només a la manca d’ingressos o de recursos per a la subsistència, si no que parlem de vulneració de drets humans. Pobresa significa també impossibilitat d’accés a un habitatge digne, d’accés a la sanitat, a l’educació, a la participació cívico-política, etc.\nÉs indubtable que s’ha recorregut molt de camí per eradicar la pobresa del món, però el que encara queda per recórrer segueix sent massa llarg. Caminem cap a una societat cada cop més polaritzada, on la bretxa entre les classes més benestants i aquelles en situació de major precarietat, cada cop és més gran. Amb aquesta desigualtat creixent i sense una economia i unes polítiques que prioritzin el benestar de les persones, la solidaritat i el bé comú, es fa difícil imaginar un horitzó proper on s’hagi pogut assolir aquest primer objectiu.\nSegons l’informe sobre exclusió i desenvolupament social elaborat per la Fundació FOESSA i presentat aquest 2019, prop de 8,5 milions de persones a tot l’estat es troben en situació d’exclusió social, és a dir un 18,4% de la població. La situació encara és mes descoratjadora a Catalunya on el percentatge de població en situació d’exclusió social arriba fins al 19,3%.\nObservant les necessitats i la realitat de les persones a les què Càritas Diocesana de Sant Feliu de Llobregat ha ajudat en els darrers anys, es constata que les causes que generen exclusió són diverses, però principalment són les relacionades amb l’habitatge, el treball i la salut. Accedir a una llar digna és converteix en una veritable dificultat, degut als elevats preus dels lloguers i dels subministraments, abocant a les persones cap alternatives inadequades com són les infravivendes. Igualment, el fet de tenir feina no garanteix una situació de major benestar, segons dades de l’informe FOESSA un 16% de les llars catalanes que tenen feina, es troben tanmateix, en situació d’exclusió per la precarització del treball que hem anat experimentant en aquest període post crisi. Aquesta realitat de precarietat, genera una insatisfacció i desafecció en aquestes persones, que no es senten representades i tendeixen a desentendre’s de la participació tant cívica com política.\nDavant d’aquesta realitat cal que es garanteixi a les persones el dret a un habitatge digne, definir plans d’ocupació específics per als col·lectius més vulnerables, que es revisi la implementació de la renda garantida de ciutadania i passar a un model econòmic on tingui una major importància el bé comú i l’economia solidària. Hem de tenir també present que el nostre model d’integració a la societat l’hem construït sobre la base de la participació efectiva en la presa de decisions. Només prenent nous camins arribarem a un horitzó allunyat de la pobresa i les desigualtats.


Centenars de manifestants a Tortosa a la concentració de #Somescola - VilaWeb\nDilluns 10.12.2012 20:25\nDemanen al govern que no cedeixi en cap dels aspectes que s'expressa a la LEC pel que fa a la política lingüística\nUnes 300 persones s'han concentrat aquest dilluns a la tarda a la plaça de l'Ajuntament de Tortosa en defensa de l'escola en català i contra la reforma educativa que promou el ministre d'Educació, José Ignacio Wert. Convocat per la plataforma Somescola.cat, l'acte ha consistit en la lectura d'un manifest a càrrec de professors, lingüistes, i joves estudiants ebrencs que han demanat al Govern que "no cedeixi" en cap dels aspectes que s'expressa al títol segon de la Llei d'Educació de Catalunya (LEC) pel que fa a la política lingüística. La concentració a Tortosa estava convocada a dos quarts de set de la tarda, i altres poblacions ebrenques com Amposta, Ulldecona o Flix també n'han celebrat.\nSota el lema 'Per un país de tots, l'escola en català', el manifest exigeix que "el català ocupi a les escoles el lloc que li correspon i continuï sent la llengua vehicular dels aprenentatges". També han deixat clar que les llengües "no han estat mai un problema" i que l'alumnat de Catalunya ha d'acabar els seus estudis obligatoris sent, com a mínim trilingüe. "En el món global, el coneixement de llengües ens fa competitius, i seria un error pedagògic molt greu separar l'alumnat per raons lingüístiques", continua.\nSomescola.cat assegura que l'avantprojecte de la llei estatal d'educació és "inacceptable" a Catalunya perquè proposa una reforma "retrograda, recentralitzadora, i inútil"; i demana "contundència" al Govern per defensar el model d'immersió lingüística que "hem construït entre tots".\nLa concentració, que ha aplegat mestres, pares i mares, i també alumnes, ha acabat amb aplaudiments per part dels assistents. Entre aquests, hi havia el delegat del Govern a les Terres de l'Ebre en funcions, Xavier Pallarès, així com altres directors de serveis territorials; la primera tinent d'alcalde de Tortosa, Meritxell Roigé; i altres càrrecs electes i alcaldes del territori.


Preguntes més freqüents - Baiyiju Smart Home Technology (Jiaxing) Co., Ltd.\nBeajom és una elecció que sens dubte marcarà la diferència per als vostres productes i empreses. Fem tot el possible per garantir que la cooperació amb Beajom sigui justificada i adequada. Ens agradaria compartir alguns fets i informació significatius sobre per què heu de triar Beajom com a llarga proveïdor a termini:\nSoci de solució única.\nDirigim fàbriques, però no només som fabricants, treballem i cultivem més de 12 anys a la indústria del moble i 8 anys dedicant-nos a la domòtica, comprenem profundament tota la indústria i el mercat, ens asseiem al mateix costat de la taula com a client per proporcionar solucions a les seves necessitats sobre problemes comercials. Intentar vendre més productes no és el nostre objectiu final, us escoltem, desitgem entendre millor les vostres expectatives, orientar-nos a les vostres prioritats i poder oferir solucions adaptades a qualsevol de les vostres necessitats amb valor afegit.\nControl de qualitat garantit.\nVerificat pel sistema de gestió internacional ISO9001 i ISO14001.\nBen entrenat per la direcció de 5S.\nDesprés de la transformació de la indústria 4.0, el nostre control de qualitat ha assolit un nou nivell que destaca al mercat.\nimplementem un sistema on es produeixen productes de qualitat amb cura fins als més mínims detalls.\nDesprés de la transformació de la indústria 4.0, la nostra capacitat de producció ha augmentat dues vegades. I encara no és el límit de capacitat, vol dir que podríem oferir un millor lliurament en cas d’urgència, fins i tot el nostre període de lliurament habitual, ja que 30 dies és molt atractiu per a molts clients.\nSuperarem qualsevol preu que trobeu i us ajudarem a obtenir un valor superior mitjançant la compra a les nostres fàbriques.\nCadena global de proveïdors.\nLa varietat d’opcions és el nostre principal punt fort.\nLa nostra fàbrica de Vietnam està en construcció i segur que funcionarà a l’abril de 2021.\nLa nostra planta de Taiwan per a matalassos de primavera funciona bé i es pot ampliar en qualsevol moment si cal.\nEstem disposats a oferir una millor cadena de subministrament per als nostres clients a tot el món, per ajudar-los a fer front a la situació comercial més complexa amb solucions de globalització.\nSempre excel·lent servei al client i sempre excel·lents productes.\nOferim un servei excel·lent combinant les millors persones amb la millor tecnologia. La nostra gent està capacitada per complir els estàndards més alts de la indústria i té recompensa per oferir aquests alts estàndards als nostres clients una àmplia experiència en la indústria i una formació contínua en tecnologia d’última generació, les millors pràctiques de tots els sistemes es reflectiran en cada interacció del client.\nSempre un servei al client excel·lent i sempre productes excel·lents, és la nostra promesa, com la nostra millora contínua.\nSom una empresa orientada a les persones.\nTot i que tenim tantes màquines, equips i sistemes de línies de producció d’última generació, no existirem sense els nostres empleats, els nostres clients i els nostres proveïdors.\nPodeu confiar en nosaltres quan treballeu amb Beajom, per creure que sense els nostres valors i ètiques empresarials, mai no podrem atendre els nostres clients durant molt de temps. Podem guanyar una mica de diners, però mai podem créixer si és així. És per això que diem el següent als nostres clients.\nConfia en els nostres productes.\nConfieu en els valors del nostre negoci.\nSempre intentem maximitzar el valor de la nostra gent i dels nostres clients amb el desenvolupament del sistema de servei Beajom.\nEn seleccionar proveïdors de llits ajustables o altres proveïdors de productes, cada comprador ha d'examinar acuradament l'empresa. Esperem que amb aquest discurs puguem ajudar-vos a prendre la decisió correcta.\nPoseu-vos en contacte amb nosaltres quan vulgueu!


Un viatge a través d''Smile', el primer disc d'Stromboli Jazz Band\nDiumenge 17 actuen al Teatre Bartrina de Reus\nVan néixer un novembre d’ara fa dos anys i el febrer de 2012 feien el seu primer concert. Stromboli Jazz Band és una banda formada per experimentats músics de Tarragona i Reus que va formar-se per reivindicar el dixieland tot i que a poc a poc s’ha anat obrint a altres estils. Els podem veure tant dalt d’un escenari en un teatre o en auditori com tocant enmig del carrer en un festival o per qualsevol altra celebració. Això sí, mai hi falta el bon humor i la interacció amb el públic que sempre els ha caracteritzat.\nEl pròxim diumenge 17 de novembre toquen al Teatre Bartrina de Reus en un concert en el que repassaran moltes de les cançons del seu primer disc ‘Smile’ (2013). Aprofitant l’avinentesa, hem parlat amb el Raül Cid, el trombó i la veu dels Stromboli Jazz Band, de totes i cadascuna de les cançons que trobem en aquest treball. Ah, i si voleu guanyar dues entrades podeu fer-ho participant al nostre concurs.\n1. ‘Indiana’ (Ballard McDonald)\n“Quan vam començar, el novembre de 2011, érem un grup més enfocat als estàndards del dixie. Aleshores vam plantejar una primera remesa amb més de 30 cançons i d’aquí en va sortir la tria dels temes que vam començar a tocar. Entre aquells temes ja hi havia aquest. Buscàvem cançons que ens agradessin i que no estessin molt molt tocades perquè sinó sempre acabes tocant el mateix. Aquesta és una d’aquestes peces que ens agradava perquè era fresca i divertida, tot i que no deixa de ser un estàndard. Li hem donat la nostra visió però intenta assemblar-se al dixieland original. Era la cançó amb què obríem sempre les actuacions, funcionava molt bé i també vam decidir obrir el disc amb aquesta”.\n2. ‘Bei mir bist du schon’ (Sholom Secunda)\n“Aquesta cançó pertanyia a un musical estrenat l’any 1937. Ens agrada agafar el jazz des del punta de vista de diferents parts del món i si la cançó d’abans era típica de Nova Orleans, aquesta sona molt a l’Alemanya dels anys 30. Els acords i la música ja et transporta una mica a aquella època però en canviar l’harmonia, la cançó agafa una altra forma. També és un dels primers temes que vam fer cantats perquè una de les idees inicials també era, que a part de fer música instrumental, faríem alguna cançó cantada perquè arriben més a la gent. A més, hi ha un moment de la cançó en el que els tres vents ens quedem cantant a capella i això li dóna un cop d’efecte molt xulo. És d’aquella primera remesa però el seguim tocant perquè també funciona molt bé”.\n3. ‘Watermelon man’ (Herbbie Hancock)\n“És un tema de Herbbie Hancock de principis dels 60 que també s’ha tocat molt. Nosaltres el que vam fer va ser revisar-lo i el vam portar a l’ska. A l’escenari sempre fem alguna brometa amb aquesta cançó: expliquem l’origen, què significa i la contextualitzem perquè en aquella època, al mig del carrer, et trobaves venedors de síndries i altres fruites, i aquesta cançó parla d’això”.\n4. ‘Tin roof blues’ (Paul Mares)\n“És un blues típic, més o menys de 1920. Amb aquest tema fem conya sobre l’escenari perquè pot recordar a música d’striptease. Diem que si algú se sent atret per aquesta música, pot deixar-se emportar amb un ball sensual. És un tema dels més lents del disc. És una d’aquelles cançons a la que li pots donar sentiment i amb la qual pots transmetre bastant. En ser un blues lent, et dóna més joc amb l’instrument per improvisar. Té dues parts: una introducció amb la trompeta, i després s’hi afegeixen els altres dos vents per fer la melodia. La cançó agafa més força i després es fan els solos".\n5. ‘Moliendo café’ (Hugo Blanco)\n“Quan ja portàvem fetes algunes actuacions, vam anar ampliant repertori, vam canviar algun membre i això va fer que ens obríssim a altres estils musicals perquè vam incorporar bateria. És un tema més rítmic i si escoltes ‘Moliendo café’ et recorda a les fanfàrries. És una cançó més suau però nosaltres li donem un punt més latin, més "gamberru". Comença amb un solo de tuba marcant els baixos, després s’incorpora la bateria i ens hi acabem afegint tots i li donem un toc molt festiu. És una cançó que agrada molt al públic més gran perquè és una cançó molt coneguda però com que l'arrangem de manera més modern fa que arribi a tot tipus de públic. Funciona molt bé tant en els espectacles que fem en escenaris com en cercavila”.\n6. ‘Smile’ (Charlie Chaplin)\n“A vegades a la vida tens problemes, desgavells emocionals... i no ets tot l’optimista que voldries ser. I un dia que jo estava en un moment així, una mica "xungo", estava a la rambla parlant amb un amic meu i de cop i volta vaig sentir dos violinistes davant el Metropol tocant ‘Smile’ de Chaplin. I vaig pensar: “És veritat, sempre hi ha un moment per somriure!”. Ens han ensenyat a agafar la part negativa i així sempre t’acabes enfonsant, en canvi si t’agafes a la part positiva, per petita que sigui, acabes treient un aprenentatge de tot. I a partir d’escoltar el tema, vaig buscar-lo, vaig fer els arranjaments, vam estructurar la cançó i la vam introduir al disc. També és la que va donar-li nom perquè nosaltres el que pretenem a les nostres actuacions és que la gent se’n vagi amb un somriure”.\n7. ‘Al mar’ (Manel)\n“El març de 2012 va entrar un nou banjo al grup que sabia tocar l’ukelele i el fet que en tingués un, i el volgués tocar, va fer que ampliéssim repertori. En aquella època va començar a sonar Manel i vam decidir fer ‘Al mar’. Originalment la fèiem més fidel a l’original però amb els instruments de la nostra formació, i a finals de 2012 li vam canviar el ritme. La primera part és més com l’original i després la vam tirar cap a l’ska. Li hem variat l’estructura, la portem al nostre terreny i hi ha solos de vents. La gent també vol temes així i no només clàssics del jazz i del blues. El que intentem ensenyar és que qualsevol cançó la pots portar cap al jazz. Un ukelele no és un instrument típic del jazz ni del blues però intentem donar més color a les cançons aprofitant els instruments i els recursos que tenim”.\n8. ‘Just a closer’ (tradicional gospel)\n“Aquesta és del repertori inicial que teníem quan vam començar. És un estàndard del gospel i del cant espiritual negre que es cantava a les marxes d’enterrament. El que expliquem sempre als concerts és que formacions com la nostra servien i serveixen a Nova Orleans, i a altres poblacions, per acompanyar els enterraments. Com que en aquella època la vida dels negres era bastant dura, per ells morir-se era una gran celebració. Per tant, amb aquest tema mostrem com eren les cançons que es tocaven a l’anada i a la tornada del cementiri. La primera part és més lenta, com una marxa de processó típica d’allí, i la segona més ràpida, animada i festiva. A més, aquesta cançó sortia en una peli de James Bond tocada per una banda enmig del carrer mentre recollien un mort i el posaven dins la caixa”.\n9. 'Quan em tornis a veure' (Maria Grever)\n“És una cançó molt popular tant en anglès com en castellà, i jo volia mirar de fer-la en català. Llavors vaig trobar una adaptació de la Núria Feliu, gran precursora del jazz en terres catalanes, i la lletra que canto és la que feia ella. En el seu moment era un bolero i nosaltres n’hem fet una bossa nova. I després, l’ajuntem amb ‘Oye como va’, i la passem de bossa nova a txa-txa-txa”.\n10. ‘After you’ve gone’ (Turner Layton)\n“També la cantem en català. Està bé perquè anem cantant els tres i a vegades a l’hora de cantar fem pregunta i resposta. És una de les primeres que vam fer a ritme de dixieland i estava en aquell primer llistat inicial”.\n11. ‘Bag’s Groove’ (Milt Jackson)\n‘Bag’s Groove’ és una cançó que a mi m’havia agradat sempre. És un blues senzillet que ens dóna molt de joc quan el toquem. A vegades, en directe, quan fem els solos de la cançó ens posem a tocar trossos de músiques de sèries de la tele o bandes sonores que encaixen en els mateixos acords de la cançó. I aquest tema el que té de peculiar és que l’enganxem amb el ‘Bella Ciao’. El tros del ‘Bella Ciao’ el comencem molt lent i fem aplaudir el públic, i l’anem accelerant fins que el públic no pot seguir el nostre ritme”.\n12. ‘The Throne Room’ (John Williams)\n"A mi des de sempre m’agrada molt ‘Star Wars’ i vaig pensar que podríem fer algun tema. No hem agafat la cançó més coneguda, sinó que aquesta surt al final de la primera peli. Volíem fer una cosa molt solemne amb els vents i amb ressonància però després l'acabem passant al dixieland. Que un grup de jazz et toqui un tema d’’Star Wars’ i te’l porti a aquest estil no és massa habitual i això sorprèn a la gent”.\n13. ‘St. Louis Blues’ (W.C. Handy)\n"Buscàvem altres estils al marge dels estàndards i fa temps vaig escoltar un grup de música llatina i cubana que feia aquesta cançó en txa-txa-txa, i vaig pensar que no estaria malament fer-la així. Després, a l’inici, hi vam col·locar un fragment de James Bond que tothom reconeix”.\n14. ‘Over the rainbow’ (Harold Arlen)\n“En alguns tallers que havia fet vaig veure un noi tocant aquesta cançó amb l’ukelele i llavors com que en tenim un vaig pensar que podríem incloure aquest tema. La cançó comença amb ukelele i veu, es van incorporant els altres instruments, acabem cantant tots i la cançó va pujant fins al final”.\n15. ‘When you’re smiling’\n“La filosofia és que la gent vingui a veure’ns amb un somriure. És un estàndard de dixieland, un tema alegre que en directe també funciona molt bé i és amb el que acostumem a acabar els concerts perquè la gent se’n vagi contenta cap casa”.\nDiumenge 17 de novembre a les 19:00h.\nEls 6 imperdibles teatrals d'aquesta tardor al Camp de Tarragona\nLa Soul Machine: "El soul és allò que s’assembla més al llenguatge matern i primerenc"


Workshop Capture One 21 | AFC :: Agrupació Fotogràfica de Catalunya – del Duc , 14 pral – 08002 Barcelona – Tel. 933016581\nEn aquest workshop, d’aproximadament tres hores de durada, s’explicarà amb detall el procés d’edició amb Capture One, des de la importació de les fotografies per a crear un catàleg o una sessió fins a l’exportació de les imatges i s’utilitzaran les diferents eines comentades en el workshop d’introducció realitzat el passat 12 de març; abans d’aplicar cada eina es farà un breu repàs de la seva funció.\nLa idea és editar algunes fotos en directe, perquè tots els assistents puguin seguir el procés amb detall. Qui desitgi practicar amb el programa, des de www.captureone.com pot descarregar una versió totalment operativa de Capture One 21, amb una llicència gratuïta vàlida durant 30 dies, i si envia un correu a formacio@afc.cat rebrà per wetransfer algunes de les fotos que s’editessin en el workshop.\nDissabte 27 de març, 17.30 h via Zoom.\nPreu: Gratuït, obert a tots els socis\nAquest workshop estarà a càrrec d’en Jacint Guiteras\nNota: La foto que acompanya aquesta informació va ser realitzada en un workshop organitzat per Kubestudio.


Nutrició – Fitness Vic\nTutoritzacions i Assessorament\nA Fitnessvic et volem ajudar a millorar els teus hàbits alimentaris per aconseguir un estat de salut òptim. Gràcies a l’assessorament dels nostres professionals aconseguirem millorar el teu rendiment esportiu a través d’una alimentació equilibrada.\nLa nutrició té un paper clau en el rendiment esportiu. Una bona planificació dietètica t’ajudarà a prevenir lesions i assolir els teus objectius esportius. Una mala alimentació pot perjudicar la teva salut i afectar el rendiment esportiu.\nDieta per a esportistes en funció de l’activitat física.\nLa planificació i el contingut de la dieta varien segons tipus d’esport que es practiqui, ja que les necessitats de nutrients poden variar en funció del tipus d’activitat física.\nBiòloga i nutricionista esportiva, professional amb número de Col. 22020-C fundadora i responsable de les dietes Braburus, dissenya un pla específic i personalitzat segons els teus anàlisis bioquímics, els teus entrenaments i la teva salut.\nLa tècnica innovadora pretén explicar la importància d’un pla dietètic personal, ja que cada organisme és diferent i necessita una dieta concreta.\nUna bona educació nutricional, és bàsica per complir amb uns bons hàbits alimentaris saludables que ajuden a millorar la salut i l’estil de vida de les persones.\nLes pautes dietètiques sempre van acompanyades d’una rutina d’exercicis, gimnàs o uns entrenaments específics segons l’esport que faci o que li agradi a la persona. Ja que considero que l’exercici físic és vida: redueix el risc de patir malalties cardíaques, embòlies, diabetis.. ajuda a les artèries, a les articulacions, al sistema nerviós i a l’autoregulació cel·lular.\nde dilluns a divendres de 06:00 a 22:00\nCarrer Miquel Llor, 2\n93 883 16 44


Agredeixen una dona a Torrefarrera quan estava posant llaços grocs\nEls fets van tenir lloc durant la matinada del passat divendres\nper Redacció 15/10/2018 20:01h | Actualitzat a 16/10/2018 11:45h\nL'agressió va tenir lloc el passat divendres a Torrefarrera. | LleidaDiari.cat\nUna dona de 38 anys i veïna de Torrefarrera, a la comarca del Segrià, ha denunciat als Mossos d'Esquadra una agressió que va patir divendres al municipi on resideix. Els fets van tenir lloc la matinada de divendres, al voltant de les dos del matí, i segons la denúncia, la víctima va ser agredida per una família de la mateixa població mentre estava col·locant llaços grocs amb una desena de persones més en una tanca de les escoles Velles de Torrefarrera, un equipament que dóna a la carretera nacional. Tal com recull l'informe mèdic de la víctima, la dona va patir divendres lesions cervicals i esgarrapades.\nTot i que aquesta persona, qui respon a les inicials d'Eva M. N., no és la primera vegada que pateix una agressió feixista. El passat mes de gener va ser agredida de nou per part de la mateixa família, que té un negoci d'aluminis al municipi. En aquesta ocasió, el fill la va tirar a terra quan estava preparant roses per la Diada de Sant Jordi. És per això, que ha demanat a la policia catalana que s'imposi als presumptes agressors -pare, mare i fill-, una ordre d'allunyament a aquestes persones. «No vull que se m'acostin, tinc por», ha assegurat ella mateixa. En aquest sentit, ha explicat que ha abandonat la localitat de Torrefarrera durant uns dies, ja que considera que «si em van fer mal de manera salvatge quan estava acompanyada d'unes deu persones, tinc por d'anar sola pel poble».\nAgressió enregistrada amb un telèfon mòbil\nSegons apunta la mateixa víctima en la denúncia, algunes persones que estaven amb ella en el moment de l'agressió van enregistrar els fets. És fosc, però se sent l'àudio. En aquesta gravació, la mare de la família, d'un 60 anys aproximadament, els crida que marxin, i els diu: «Som a Espanya i et moriràs sent espanyol, encara que no ho vulguis». Aquesta mateixa persona, segons relata la persona agredida, va ser qui va agafar a la víctima dels cabells i la va tirar a terra. Posteriorment, pare i fill van atacar-la des de darrere, tot i que les persones amb qui anava la van ajudar a treure'ls de sobre.\nImatge de les ferides provocades per l'agressió. | LleidaDiari.cat\nTorrefarrera Mossos d’Esquadra


R RI 1 Imatge 1 Col·laborador/a 92 Visites Bústia de suggeriments\nriquet m ZOOL Nom amb el qual es coneixen els insectes ortòpters de la família dels gríl·lids, caracteritzats per tenir el cap gros i globós, les tíbies de les potes amb marges espinosos i no serrats, la disposició horitzontal de les ales anteriors en repòs —la dreta sobre l´esquerra— i el so característic que fan els mascles en època de reproducció rascant les ales una contra l´altra. Són d´alimentació omnívora, mengen restes vegetals, altres insectes i carronya. Com en tots els ortòpters, l´últim parell de potes és modificat per saltar. El riquet de camp (Gryllus campestris), que amida entre 20 i 26 mm, és de color negre lluent al cap i a les potes, amb una franja groga a la base de les ales, que són més brunes. El cap i el pronot són igual d´amples i les antenes, filiformes. L´abdomen és cilíndric i acabat en dos cercs als mascles i amb un ovopositor a les femelles que fa entre 12 i 18 mm. Volen malament i només fan botets. Viuen en llocs assolellats, a camps i cultius, a clarianes de bosc, etc. Es veuen sobretot a la primavera i a l´estiu. A l´època de l´aparellament els mascles canten durant tot el dia. És molt territorial. Les larves viuen en grup però hivernen en solitari. Viu al centre i al sud d´Europa i al nord d´Àfrica. El riquet domèstic (Gryllus bimaculatus) fa entre 20 i 32 mm, no és tan comú com l´anterior i hi pot coexistir. És d´un color més vermellós i les ales no tenen la taca groga. Un altre riquet és Acheta domestica, també present a les Pitiüses. És una mica més petit que els anteriors, fa entre 16 i 20 mm. El cos és més esvelt que el dels altres, de color bru amb taques negres al cap i al dors i amb els apèndixs més llargs. Es pot veure tot l´any, davall les pedres, a les cuines, als forats de les parets, entre la llenya i les fulles seques, sempre en llocs molt calorosos. El cant dels mascles és més feble i nocturn. L´ovopositor de les femelles té forma d´agulla i fa entre 11 i 15 mm; els dos sexes presenten cercs al final de l´abdomen. [SRT]


Nou rècord de contagis: delicada situació a les Balears • Som Pollença\nInici/Municipi/Salut/Nou rècord de contagis: delicada situació a les Balears\nS'han notificat deu defuncions per covid-19 en les darreres 24 hores a les Illes\nMarian Romerogener 20, 2021\n0 690 2 minuts llegits\nAquest dimecres s’han comunicat 770 noves infeccions, nou rècord en un sol dia des de l’inici de la pandèmia. I, 242 contagis més que aquest dimarts. 402 casos han estat detectats a Eivissa, 303 a Mallorca, 53 a Menorca i 12 a Formentera. En aquesta jornada, Eivissa ha agafat el relleu a Mallorca i es troba amb una incidència descontrolada.\nLa taxa de positivitat – el percentatge de PCR positives sobre les realitzades- s’ha situat en el 10,48 per cent. Així mateix s’han notificat altres deu morts, també rècord de defuncions en una sola jornada per segon dia consecutiu. Encara que, és precís puntualitzar que des de la Conselleria de Salut han remarcat que aquestes morts corresponen a morts esdevingudes entre els passats 3 i 18 de gener. Així, la xifra acumulada de morts des de l’inici d’aquesta crisi sanitària ja puja a 538 a les Balears. Així ho podeu veure al següent gràfic:\nEn l’àmbit espanyol, també hi ha hagut rècord des de l’inici de la pandèmia, ja que, s’han comptabilitzat 41.576 nous casos de coronavirus en les darreres 24 hores.\nPer aquest motiu, i com us hem explicat aquests dies, s’ha posat sobre la taula la possibilitat d’avançar el toc de queda a les 20.00 hores. Una proposta que, de fet, donen suport la majoria de comunitats autonomes per posar fi a la covid-19. Però, aquest dimecres, el ministre de Sanitat, Salvador Illa, ha refusat aquesta opció perquè creu que les mesures actuals “són suficients” i per al moment descarta la possibilitat d’avançar el toc de queda.\nReferent a Pollença, aquest dimecres hi ha 55 casos actius segons el PAC i 200 segons la Conselleria de Salut. Ens trobem entre els deu primers pobles de les Illes amb més incidència del virus.\nQuant a la vacuna, les residències de gent gran de Pollença i del Port de Pollença ja han rebut la primera vacuna -dia 28 de desembre i dia 18 de gener, respectivament-. Aquest dimecres, la residència Sant Domingo, rebia l’arribada de la segona dosi de vacunes contra la Covid-19. Pots saber tota la informació aquí.\nRecordau que, des de Som Pollença, cada dia actualitzam la informació del municipi. Tant del que ens arriba del Centre de Salut municipal, com les dades oficials de la Conselleria de Salut. Aquestes darreres, recordam que varien a causa de que compten tots els positius de persones empadronades al municipi -també les que no viuen a Pollença i per tant, s’han fet la prova a un altre centre-. A més, aquestes dades reflexen els positius acumulats els darrers 14 dies, sense tenir en compte les altes que dóna el PAC durant aquest temps.\nBalears Conselleria de Salut contagi Covid curva Eivissa Formentera gener Illes Illes Balears incidència acumulada infeccions Mallorca Menorca morts municipi PAC PCR Pollença salut salvador illa toc queda xifra\nEl TSJ admet a tràmit el recurs contra Ochogavía


Inici > La Fundació Pere Tarrés inaugura un centre socioeducatiu al Poblenou "per viure com a nens i créixer com a persones"\n(Glòria Barrete —CR) "El passadís sembla més ample, mira les finestres noves, ja hi ha calefacció!". Aquestes han estat algunes de les frases més repetides per famílies, nens, educadors i veïns que aquest dilluns a la tarda han acudit a la inauguració del nou centre socioeducatiu Poblenou  de la Fundació Pere Tarrés . Situat en el locals de la parròquia del Sagrat Cor  del barri, les instal·lacions han patit una transformació digna de programes de televisió de reforma de cases.\nÉs la primera vegada que la Fundació Pere Tarrés fa un projecte que parteix tot, el 100%, del patrocini de persones i empreses privades. "No hi ha combinació millor que la de la societat, junt amb l'Església, que veu que aquest projecte té sentit". Sentit que per a La Caixa, entitat col·laboradora, "és clau per contribuir a construir una societat millor i més justa". Marc Simón, de La Caixa , afirma que "recursos com aquest centre donen igualtat d'oportunitats, permeten tenir les opcions per formar-se, que va molt més enllà de l'escola".\nUna igualtat d'oportunitats pels infants i les seves famílies que comença amb la prevenció i és possible, a l'actualitat, només amb la combinació dels esforços de molts actors implicats. "Venim d'uns anys de crisi en què era difícil inaugurar serveis com aquest", ha recordat Ricard Calvo, director de la DGAIA .\nURL d'origen: https://www.catalunyareligio.cat/ca/articles/fundacio-pere-tarres-inaugura-un-centre